Source: https://www.zakonypreludi.sk/zz/1949-93
Timestamp: 2019-05-22 17:58:02+00:00
Document Index: 7347483

Matched Legal Cases: ['§ 1', '§ 4', '§ 5', '§ 7', '§ 8', '§ 11', '§ 12', '§ 6', '§ 7', '§ 7', '§ 1', '§ 7']

93/1949 Zb. Zákon o zrušení sirotských pokladníc. | Aktuálne znenie
Zákon č. 93/1949 Zb.Zákon o zrušení sirotských pokladníc.
Čiastka 31/1949
Platnosť od 10.04.1949
Účinnosť od 10.04.1949
Prípravné opatrenia na zrušenie sirotských pokladníc. (§ 1 - § 4)
Postupné zrušenie sirotských pokladníc. (§ 5 - § 7)
Záverečné ustanovenia. (§ 8 - § 11)
Aktuálne znenie 10.04.1949
o zrušení sirotských pokladníc.
Prípravné opatrenia na zrušenie sirotských pokladníc.
(1) Hypotekárne pohľadávky sirotských pokladníc s príslušenstvom prechádzajú dňom 1. januára 1950 za úhradu na okresné sporiteľne a záložne, po prípade na sporiteľne a záložne (ďalej len „peňažné ústavy“) v sídlach príslušných okresných súdov; Ministerstvo financií môže zo závažných organizačných dôvodov, najmä ak nie je v sídle súdu hlavný závod peňažného ústavu, ustanoviť vyhláškou v Úradnom liste republiky Československej, že hypotekárne pohľadávky sirotskej pokladnice prechádzajú na peňažný ústav v inom mieste.
(2) Výška úhrady za hypotekárnu pohľadávku a spôsob jej splatenia sa určí dohodou medzi sirotskou pokladnicou a peňažným ústavom. Ak nedôjde k dohode, rozhodne predseda príslušného krajského súdu po dohode s Ústrednou radou družstiev.
(3) Prechod hypotekárnych pohľadávok podľa odseku 1 sa zapíše vo verejných knihách na návrh predsedu príslušného krajského súdu s poukazom na tento zákon. Knihovné zápisy sú oslobodené od poplatkov.
Hotovosti súdnych chránencov, uložené v sirotských pokladniciach, sa od 1. januára 1950 neúrokujú.
Sirotské pokladnice si nabudúce nesmú medzi sebou poskytovať pôžičky.
Minister spravodlivosti môže po dohode s ministrom financií slučovať sirotské pokladnice, ktoré majú sídlo v obvode toho istého krajského súdu.
Postupné zrušenie sirotských pokladníc.
Minister spravodlivosti po dohode s ministrom financií zruší postupne sirotské pokladnice, len čo to bude odôvodnené hospodárskymi pomerami jednotlivých sirotských pokladníc a stavom ich majetku, najneskoršie však do 31. decembra 1955.
(1) Pohľadávky voči sirotskej pokladnici, ktoré budú uplatňované po jej zrušení, sa uhradia zo správnych prebytkov (rezervných fondov), hromadne spravovaných (§ 12, ods. 2 zákona zo dňa 16. októbra 1946 č. 193 Sb., o úprave niektorých pomerov sirotských pokladníc).
(2) Hotovosti súdnych chránencov, ktoré boly uložené v zrušenej sirotskej pokladnici, sa prevedú na samostatné vkladové účty ako jednotlivé súdne depozity.
Po zrušení všetkých sirotských pokladníc pripadnú správne prebytky (§ 6, ods. 1) štátu, a to dňom, ktorý určí minister financií; po ich odvedení štátnej pokladnici prechádzajú záväzky zrušených sirotských pokladníc na štát.
Začínajúc rokom 1950 bude z čistých správnych prebytkov sirotských pokladníc každoročne až do dňa, keď pripadnú štátu (§ 7), odvedená do štátnej pokladnice suma, ktorú určí pre bežný rok minister spravodlivosti po dohode s ministrom financií.
Po zrušení všetkých sirotských pokladníc budú výnosy zdrojov, uvedených v § 7, ods. 3 zákona č. 193/1946 Sb., odvádzané štátnej pokladnici.
Dňom vyhlásenia tohto zákona sa zrušuje ustanovenie § 1, ods. 2 zákona č. 193/1946 Sb. a dňom 31. decembra 1949 ustanovenie jeho § 7, ods. 1 a 2.
Tento zákon nadobúda účinnosť dňom vyhlásenia a platí v krajoch českých; vykoná ho minister spravodlivosti po dohode s ministrom financií.